31971L0317
L 202/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 26 юли 1971 година
относно хармонизиране на законодателствата на държавите-членки за правоъгълни теглилки от 5 до10 кг със среден клас на точност и цилиндрични теглилки от 1 до10 кг със среден клас на точност
(71/317/ ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 100 от него,
като взе предвид предложението на Комисията,
като взе предвид становището на Асамблеята (1),
като взе предвид становището на Икономическия и социален комитет (2),
като има предвид, че в държавите-членки конструкцията и методите за контрол на правоъгълните и цилиндрични теглилки със среден клас на точност са предмет на задължителни разпоредби, които се различават в отделните държави-членки и поради това затрудняват търговията с подобни теглилки; като има предвид, следователно, че е необходимо да се уеднаквят тези разпоредби;
като има предвид, че Директива на Съвета от 26 юли 1971 г. (3) относно уеднаквяването на законодателствата на държавите-членки, свързани както с измервателните уреди, така и с методите за метрологичен контрол, определя процедури за одобрение на ЕИО за образец и за първоначална проверка на ЕИО; като има предвид, че в съответствие с тази директива, техническите изисквания за формата на правоъгълните и цилиндрични теглилки със среден клас на точност трябва да бъдат определени,
ПРИЕ НАСТОЯЩАТА ДИРЕКТИВА:
Член 1
Настоящата директива се прилага за теглилки със среден клас на точност със следните номинални стойности:
-
правоъгълни теглилки от 5, 10, 20 и 50 кг,
-
цилиндрични теглилки от 1, 2, 5, 10, 20, 50, 100, 200 и 500 г и 1, 2, 5 и 10 кг;
Член 2
Теглилките, върху които може да се нанесе маркировката и символите на ЕИО, са описани и илюстрирани в приложения I-IV. Те не са предмет на одобрение на ЕИО за образец; те са предмет на първоначална проверка на ЕИО.
Член 3
Никоя държава-членка не може да откаже, забрани или ограничи пускането на пазара или въвеждането в употреба на правоъгълните или цилиндрични теглилки със среден клас на точност с нанесена маркировка за първоначална проверка на ЕИО.
Член 4
1. Държавите-членки въвеждат в сила законовите, подзаконовите и административните разпоредби, необходими за привеждане в съответствие с настоящата директива в срок от осемнадесет месеца от уведомяването за нея, и незабавно информират Комисията за това.
2. Държавите-членки уведомяват Комисията за текстовете на основните разпоредби на националното законодателство, които приемат в областта на тази директива.
Член 5
Адресати на настоящата директива са държавите-членки.
Съставено в Брюксел на 26 юли 1971 година.